مممممممممممم انا مستاءة جدا من الكاتب .. ورصيده بيقل كل شوية ... اولا ... اية هو سر حشو الروايات بالالفاظ المبتذلة والايحاءات الللى مشش تمام يعنى : . مع انه سهل جدا التغاضى عنها .. انا عن نفسى بجد بتكسف اكمل قراءتها .. فعلا كلام خادش للحياء .. وكمان كان فيها كمية قرف بصراحة كتيرة اووى. ثانيا ... لية الكاتب دايما ابطال قصته بيكونوا ناس سلبين .. بيحملوا دايما صفات وحشة .. خصوصا الامبالاه .. الشهوانية .. بذاءة الفاظهم .. مدخنين بشرهة .. ممممم وحاجات من دى كتير. ثالثا .. الكاتب دايما بيصور النساء على انهم اداة شهوة وما الى ذلك .. بقيت لما بيجيب سيرة واحدة ست فى الرواية بعرف علطول هيقول اية عنها .. وان دايما ابطال القصة الرجال بيفكروا بالطريقة دى. رابعا .. انا بقا عندى انطباع مسبق على اى رواية الكاتب يكتبها .. لما قريت اول حاجة لية كانت تراب الماس ...انبهرت جدا باسلوبه وباللغة العربية وبالتشبيهات ومازلت لكن برضو اخدت عليه اسرافه فى الالفاظ اياها: .. لكن لما شوفت رواية فيرتجو قولت يمكن تكون مختلفة من حيث طريق العرض .. لقيتها برضو نفس النظام .. لما جبت الفيل الازرق امبارح قولت عنوانها غريب ومختلف واكيد هتكون مختلفة .. لقيتها برضو نفس اسلوب العرض مممممممممممممم. انا ابتديت بالنقاط السلبية الاول لانها كانت طاغية بشدة. اما النقاط الايجابية .. ف هى كتير برضو. اولا .. انا مش عارفة الكاتب بيجيب الافكارالرائعة دى ازاى .. حاجات فى قمة التشويق والمتعة وفى نفس الوقت واقعية جدا و غير تقليدية فى نفس الوقت. ثانيا .. ثقافته الواسعة من حيث شرحه لمعانى او مصطلحات علمية او نفسيه .. ودا بيؤكد ان الكاتب قارئ جيد جدا فى المجالات الاخرى .. ومحدش يقدر يطلع وراه غلطة علمية كاتبها .. وفكرة شرحه للغة الجسد شدتنى جدا وبرضو كلامه عن الطب النفسى. ثالثا .. الكاتب ابدع فى التشبيهات .. وبالنسبالى كانت جديدة وغير تقليدية وزودت الفهم والتخيل جدا. رابعا ... روايات احمد مراد عامة لازم تتمثل .. لانها افكار جديدة ومواضيع جديدة غير الحكاوى المعتادة اللى بنسمعها فى السينيما والتليفزيون .. مع اخراج جيد هتتطلع عمل رااااائع. انا عن نفسى لسة مكملتهاش بس الرواية استفزتنى انى اكتب ريفيو عنها بدرى قبل ما اخلصها .. ومع ذلك من دلوقت بقيمها ب نجمات الى حين اشعار اخر
reviews (hotels, books, movies, products and a few airlines)